
Rapport fra studiebesøk på smertepol. i Sarpsborg
Da vi kom til smertepoliklinikken fikk vi en omvisning av avdelingsleder, Liv Førrisdal.

Hun fortalte oss at den faste staben på avdelingen bestod av leger, sykepleiere, fysioterapeut / akupunktør og sekretær. De ønsket også å få med en psykolog i staben. Poliklinikken har åpent to dager i uken. De andre dagene er teamet å finne på sykehuset i Fredrikstad. Da tar de seg av de inneliggende pasientene på de kirurgiske avdelingene.

Pasienter som kommer til poliklinikken etter henvisning fra fastlege eller annen spesialist. Hvis en spesialist henviser pasienter, skal fastlegen ha en kopi. Tilbudet på smertepoliklinikken skal være et supplement og rådgivning for fastlegen. Trenger pasienten å stå på sterke morfin preparater sender legen på smertepol. et forslag til fastlegen. Det er da fastlegen som må skrive ut medikamentene. Smertepol. ønsker ikke å skrive ut A-pasienter. Avdelingen har ikke mulighet for å tilby øyeblikkelig hjelp funksjon. Avdelingen har en ventetid fra 3-5 måneder. Noe som er ganske kort i forhold til resten av landet. 

Ved det første møtet med avdelingen får pasienten en samtale med lege, sykepleier og evt. fysioterapeut. De går igjennom et omfattende hefte med pasienten for å kartlegge smertene. Deretter planlegges behandlingen. Pasienter som kommer til avdelingen har kroniske smerter som er vanskelig å behandle. De vanligste plagene er ryggsmerter, nakkesmerter og buk/bekkensmerter. Behandlingsmetodene er mange og må tilpasses hver enkelt. Ikke alle behandlingsmetodene virker like godt på alle. Eks. på behandling er intravenøs behandling med xylocain, injeksjoner, triggere, akupunktur, mestringskurs og smerteskole.  
